Diari Oficial de la Generalitat Valenciana


Sumari del DOGV 3504, del 27-05-1999 (1999/4570)

ACORD de 4 de maig de 1999, del Govern Valencià, per la qual es declara la urgent ocupació dels béns i drets subjectes a expedient d'expropiació forçosa de la Diputació Provincial d'Alacant.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3504

Data del DOGV
:   27-05-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/4570


Data del document
:   04-05-1999

Organisme emissor
:   Conselleria de Presidència

Tipus de document
:   Acord

Descriptors 

:   * administració local
    * expropiació

ACORD de 4 de maig de 1999, del Govern Valencià, per la qual es declara la urgent ocupació dels béns i drets subjectes a expedient d'expropiació forçosa de la Diputació Provincial d'Alacant. [1999/M4570]
  
El Govern Valencià, en la reunió del dia 4 de maig de 1999, adoptà l'acord següent:
  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'eixamplament i millora de la carretera AV-1031, Benillup a la carretera de Cocentaina a Dénia.
  
Aquesta declaració d'urgent ocupació es justifica per les següents raons:
  
La carretera presenta una intensitat de trànsit de 500 a 1000 vehicles/dia amb unes previsions importants de creixement per als pròxims anys.
  
Les condicions d'amplària de la calçada i el ferm de la carretera són molt millorables, l'amplària mitjana de la calçada és de quatre metres.
  
L'estretor de la calçada suposa unes condicions de perillositat per al trànsit viari.
  
En el present projecte es preveu l'ampliació de la plataforma a 8,00 metres, i dotar la carretera de voreres d'emergència d'un metre inexistents en l'actualitat. Es preveu, a més a més, el pavimentat amb mescles bituminoses de tota la carretera.
  
Per tant, la urgència per a les obres previstes en el projecte de referència té com a fonament genèric la millora de la seguretat vial en dita carretera.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals van presentar al·legacions que han sigut resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a expedient d'expropiació forçosa instruït per la Diputació Provincial d'Alacant per a l'execució del projecte d'eixamplament i millora de la carretera AV-1031, Benillup a la carretera de Cocentaina a Dénia.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.
  
Contra aquest acord, que posa fi a la via administrativa, es podrà interposar potestativament recurs contenciós davant el mateix òrgan que ha dictar l'acte en el termini d'un mes, comptador des de l'endemà de la seua publicació, o bé recurs contenciós administratiu davant la Sala Contenciosa Administrativa del Tribunal Superior de Justícia d ela Comunitat Valenciana, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere adient.
  
València, 4 de maig de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
g) ALTRES ASSUMPTES
  
1. Persones juridicopúbliques
  
Agència Tributària
  
Delegació Especial de València